CELEX: C2006/310/13
Language: da
Date: 2006-12-16 00:00:00
Title: Sag C-417/06 P: Appel iværksat den 12. oktober 2006 af Den Italienske Republik til prøvelse af dom afsagt den 13. juli 2006 af Retten i Første Instans (Fjerde Afdeling) i sag T-225/04, Den Italienske Republik mod Kommissionen for De Europæiske Fællesskaber

16.12.2006   
            
            
               DA
            
            
               Den Europæiske Unions Tidende
            
            
               C 310/7
            
         Appel iværksat den 12. oktober 2006 af Den Italienske Republik til prøvelse af dom afsagt den 13. juli 2006 af Retten i Første Instans (Fjerde Afdeling) i sag T-225/04, Den Italienske Republik mod Kommissionen for De Europæiske Fællesskaber
   (Sag C-417/06 P)
   (2006/C 310/13)
   Processprog: italiensk
   Parter
   
      Appellant: Den Italienske Republik (ved I.M. Braguglia, som befuldmægtiget, og avvocato dello stato D. Del Gaizo)
   
      Den anden part i appelsagen: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Dom afsagt af Retten i Første Instans (Fjerde Afdeling) den 13. juli 2006 i sag T-225/04, hvorved Kommissionen blev frifundet for Den Italienske Republiks annullationssøgsmål mod Kommissionens beslutning K(2003) 3971 endelig udg. af 26. november 2003 om fastsættelsen af en vejledende fordeling på medlemsstaterne af forpligtelsesbevillinger i henhold til EF-initiativer for perioden 1994-1999, ophæves.
            
         
               —
            
            
               De påstande, der blev nedlagt i første instans, tages i henhold til artikel 113 i procesreglementet for De Europæiske Fællesskabers Domstol af 19. juni 1991 med senere ændringer til følge i det hele, og Kommissionens beslutning annulleres.
            
         
               —
            
            
               Kommissionen tilpligtes at betale sagens omkostninger for begge instanser.
            
         Appelgrunde og væsentligste argumenter
   
               1.
            
            
               Der er sket en tilsidesættelse af rettigheder som følge af en urigtig angivelse af retsgrundlaget, selvmodsigelser og urigtig anvendelse af bestemmelser samt utilstrækkelig begrundelse med hensyn til første led af første anbringende i sagen for Retten (dommens præmis 70, 71, 72, 73, 75, 76 og 77).
            
         
               2.
            
            
               Der er sket en tilsidesættelse af rettigheder som følge af en utilstrækkelig og selvmodsigende begrundelse med hensyn til andet led af første anbringende i sagen for Retten (dommens præmis 91, 92, 93, 94 og 95).
            
         
               3.
            
            
               Der er sket en tilsidesættelse af rettigheder som følge af manglende hjemmel og en utilstrækkelig og selvmodsigende begrundelse med hensyn til første led af andet anbringende i sagen for Retten (dommens præmis 110-123).
            
         
               4.
            
            
               Der er sket en tilsidesættelse af rettigheder som følge af en utilstrækkelig og selvmodsigende begrundelse med hensyn til andet, tredje og fjerde led af andet anbringende i sagen for Retten (dommens præmis 147, 148, 149, 151, 153, 154 og 155).